Predkladacia správa

Ministerstvo zdravotníctva SR predkladá v zmysle bodu C.16 uznesenia vlády SR č.963/2004 zo dňa 13. októbra 2004  a prílohy č. 7 k uvedenému uzneseniu na rokovanie vlády SR materiál: „Návrh na začatie obstarávania stavby Stredoslovenský ústav srdcovo-cievnych chorôb Banská Bystrica – Rekonštrukcia a dostavba“, predpokladaná obstarávacia cena ktorej je 598 mil. Sk. Predpokladaný termín ukončenia realizácie stavby je plánovaný v roku 2007. 

Plánovaná investičná akcia „Stredoslovenský ústav srdcovo-cievnych chorôb – Rekonštrukcia a dostavba“ bola v súlade so zákonom NR SR č. 254/1998 Z. z. zaradená do Rozvojového programu priorít verejných prác na roky 2006 – 2008.

Predkladaný materiál rieši návrh na realizáciu stavby „Stredoslovenský ústav srdcovo-cievnych chorôb (SsÚSCH) Banská Bystrica – Rekonštrukcia a dostavba“, ktorej príprava vyplynula z potreby vytvorenia optimálnych podmienok pre liečbu pacientov s kardiovaskulárnymi ochoreniami v stredoslovenskom regióne. Reštruktualizácia uvedeného zdravotníckeho zariadenia, ktoré vedie vyrovnané hospodárenie prinesie zefektívnenie zdravotníckej starostlivosti o pacientov s kardiovaskulárnymi ochoreniami.
 
Náklady spojené s realizáciou stavby „Stredoslovenský ústav srdcovo-cievnych chorôb Banská Bystrica – Rekonštrukcia a dostavba“ budú financované z prostriedkov štátneho rozpočtu kapitoly Ministerstva zdravotníctva SR (v rámci projektu SECAL) v sume do 500 mil. Sk a z výnosov, ktoré získa Stredoslovenský ústav srdcovo-cievnych chorôb z úhrad zdravotných poisťovní za služby súvisiace s poskytovaním zdravotnej starostlivosti. 

Predložený materiál nebude mať dopad na štátny rozpočet, rozpočty vyšších územných celkov, alebo rozpočty obcí. Nebude mať dopad ani na zamestnanosť, stav životného prostredia a podnikateľské prostredie.

Materiál bol predložený na medzirezortné pripomienkové konanie. 

Materiál sa predkladá na rokovanie vlády SR bez rozporov, nie je potrebné ho prerokovať v žiadnych poradných orgánoch a po schválení vládou nie je potrebné ho predložiť inému orgánu.